ખાસ કરીને માલવા ક્ષેત્રમાં ભાજપને મોટા નુકશાનનું અનુમાર રિપોર્ટમાં લગાવવામાં આવ્યુ છે. આ વિસ્તાર ખેડૂત આંદોલનનું મુખ્ય કેન્દ્ર રહ્યુ હતુ જેના કારણે અહીં કોંગ્રેસનો મોટા ફાયદાનું અનુમાન લગાવવામાં આવ્યુ છે. અહીં કોંગ્રેસ પાર્ટીને 34 સીટો મળવાના અણસાર છે. વળી, ભાજપના ખાતામાં 32 સીટો જવાનું અનુમાન વ્યક્ત કરવામાં આવ્યુ છે. માનવામાં આવી રહ્યુ છે કે રિપોર્ટમાં જે રીતની સંભાવના વ્યક્ત કરવામાં આવી છે તેના કારણે ભાજપે ઉમેદવારોની પહેલી યાદીમાં માલવા ક્ષેત્રને અલગ રાખ્યુ છે. આ ક્ષેત્રમાં પહેલી યાદીમાં એક પણ ઉમેદવારના નામનું એલાન કરવામાં આવ્યુ નથી. મધ્ય ભારતની વાત કરીએ તો અહીં ભાજપ અને કોંગ્રેસ વચ્ચે બરાબરીનો મુકાબલો થઈ શકે છે. અહીં પક્ષો 18-18 સીટો જીતી શકે છે.